projecte-aina/catalan_government_crawling huggingface dataset:
Les persones nouvingudes a Catalunya disposen d'una sèrie de recursos on trobar informació sobre el país d'acollida:
Guia de benvinguda per a les persones refugiades que arriben a Catalunya.
Informació bàsica, útil i d'interès per a totes les persones que acaben d'arribar a Catalunya o que tenen previst fer-ho.
Està disponible en els deu idiomes més parlats per les persones immigrades a Catalunya: català, castellà, anglès, francès, àrab, amazic, xinès, urdú, romanès i rus.
Servei que el Govern de Catalunya, en col·laboració amb l'Administració local, els agents socials i diverses entitats especialitzades, posa a disposició de les persones estrangeres i retornades a Catalunya per tal de facilitar una primera acollida –basada en la formació i la informació– a les persones nouvingudes.
Informació sobre l'acollida a Catalunya en format audiovisual en diversos idiomes sobre diferents serveis adreçats a les persones nouvingudes.
• Conceptes bàsics sobre el dret d'asil per a personal tècnic local
A Catalunya, la ciutadania, les entitats, les empreses i les administracions públiques treballem coordinament per acollir les persones sol·licitants de protecció internacional o refugiades i perquè tinguin l'oportunitat de refer les seves vides al nostre país.
Han de recomençar, i per això cal fer-los costat i ajudar-los a trobar feina: un lloc de treball és fonamental per avançar en el procés que portarà a aquestes persones i famílies a poder ser autònomes i a assolir la plena ciutadania.
En aquest sentit, el tríptic Com contractar persones refugiades facilita una informació essencial: la contractació de persones refugiades és igual a la de les persones nacionals.
Si voleu incloure persones refugiades en processos de selecció de personal, podeu contactar amb el servei del 012 per telèfon o per correu electrònic: [EMAIL].
Els nostres professionals contactaran amb les entitats que s'ocupen de l'acollida de les persones refugiades, faran una primera selecció dels candidats i candidates i us proposaran els perfils més adequats per a cada demanda.
Catalunya és un país d'acollida que s'ha format a partir de l'arribada de persones d'arreu del món que, com vosaltres, participeu i contribuïu al desenvolupament i a la riquesa de la nostra societat.
En aquesta pàgina web trobareu diferents vídeos enregistrats en català, castellà, anglès, francès, urdú, amazigh, darija, panjabi i xinès, que us ajudaran en aquest moment de retrobament familiar i al llarg de la vostra vida a Catalunya.
Els vídeos són de les següents temàtiques:
Benvinguts i benvingudes a Catalunya!
Per accedir als vídeos cliqueu sobre la llengua que us interessa:
L'Estatut d'autonomia de Catalunya del 2006 incorpora, com a competències de la Generalitat, l'acollida i la integració de les persones estrangeres immigrades i en preveu el seu desenvolupament.
Per aquesta raó, el Govern de la Generalitat va assumir el compromís de promoure la Llei d'acollida de les persones immigrades i les retornades a Catalunya.
El 28 d'abril de 2010 el Ple del Parlament va aprovar aquesta norma, per la qual es materialitza una de les mesures més importants del Pacte Nacional per a la Immigració, signat per la majoria de forces polítiques parlamentàries, els agents socioeconòmics i les organitzacions del sector el desembre de 2008.
Amb aquesta llei, Catalunya és la primera comunitat autònoma de l'Estat espanyol en establir un marc legal de referència integral per a l'acollida.
Aquesta norma es presenta com a una caixa d'eines formatives i informatives per a les persones nouvingudes amb l'objectiu de fomentar-ne la mobilitat social i reduir-ne la dependència dels sistemes públics, incrementant així la seva aportació a la societat.
La previsió és que les disposicions de la Llei s'apliquin de forma progressiva, de manera que el 2015 estigui completament desplegada.
Material de suport a l'acollida per facilitar informació sobre Catalunya i la societat catalana a les persones nouvingudes.
Informa sobre l'organització i el funcionament dels sistemes públics, així com sobre els drets i deures més elementals.
Cada àmbit temàtic té una durada de quinze a vint minuts.
Inclou un menú de navegació en els deu idiomes més parlats per les persones immigrades a Catalunya: català, castellà, anglès, francès, àrab, amazic, xinès, urdú, romanès i rus.
La iniciativa s'emmarca en la Llei d'acollida i en el Pla de ciutadania i immigració 2005-2008.
El Departament en va editar tres mil unitats en format DVD, que es van distribuir entre els professionals dels ens locals i de les entitats que fan tasques d'acollida.
Aquesta eina audiovisual, molt útil per presentar i estructurar les sessions de formació de l'entorn i de la societat d'acollida, també està disponible en línia per a totes les persones i els col·lectius interessats.
Cal tenir en compte però que el material va ser elaborat l'any 2008.
Aquest audiovisual explica la importància del català com a llengua pròpia del país, aporta algun dels pilars bàsics de la cultura catalana i comenta les tradicions més arrelades.
També informa de les principals institucions existents i del nostre model de societat.
Ofereix informació útil per treballar a Catalunya i explica les modalitats de treball existents: per compte propi o per compte aliè.
També incorpora continguts sobre la formació de les persones treballadores, el procés per trobar feina, la Seguretat Social, les organitzacions sindicals i els contractes de treball.
Informació sobre els diferents tipus d'habitatge: de lloguer i de compra, hipoteques, el fet de rellogar un habitatge i de conservar-lo en condicions.
També explica el concepte d'empadronament, de convivència i de civisme que impregna la societat catalana.
Aquest vídeo inclou informació detallada sobre la targeta sanitària (què és, per a què serveix, com s'obté), què cal fer davant d'una malaltia, els equips d'atenció primària, la xarxa hospitalària, les receptes, la salut sexual i reproductiva o els serveis d'atenció durant l'embaràs.
Inclou dades imprescindibles sobre com funciona el sistema educatiu català, les despeses associades i com s'aprèn català a escoles i instituts.
També informa del calendari escolar i dels períodes i processos de matrícula, de la participació de les famílies en l'educació dels fills i filles, així com de la formació específica per a persones adultes.
Explica què són i com funcionen els serveis socials, la diferència entre els d'atenció primària i els especialitzats, el paper de les entitats socials i dels grups de persones més susceptibles d'utilitzar aquests serveis, com ara la infància i l'adolescència, la gent gran o les persones discapacitades.
També informa de prestacions i ajuts socials, de possibles conflictes i de com resoldre'ls, com la violència familiar i les addiccions.
Aquest web inclou informació bàsica, útil i d'interès per a totes les persones que acaben d'arribar a Catalunya o que tenen previst fer-ho.
Està disponible en els deu idiomes més parlats per les persones immigrades a Catalunya: català, castellà, anglès, francès, àrab, amazic, xinès, urdú, romanès i rus.
El web s'estructura en deu àmbits que inclouen informacions pràctiques amb preguntes i respostes més freqüents, models de diàlegs, expressions habituals i glossaris, entre d'altres.
En la majoria dels casos, incorpora també enllaços amb els materials audiovisuals de suport a la integració presentats per la Direcció General per a la Immigració el 2008.
Uns coneixements que també poden ser d'interès per al conjunt de la població pel que fa a l'accés als serveis públics o per a aquelles persones que vulguin saber sobre polítiques d'estrangeria.
En concret, els continguts per blocs temàtics són: Catalunya, acollida, legislació, veïnatge i convivència, economia i treball, educació, salut, habitatge, serveis socials i participació.
El Govern de Catalunya posa al vostre abast un servei de primera acollida en col·laboració amb l'Administració local, els agents socials i diverses entitats especialitzades.
L'objectiu és promoure l'autonomia personal de les persones estrangeres i catalanes retornades i la igualtat d'oportunitats entre la ciutadania.
És un conjunt d'accions i recursos que responen a les necessitats inicials de formació i informació dels usuaris potencials.
Inclou l'acompanyament, la formació i la certificació d'uns coneixements mínims per facilitar el viure i treballar a Catalunya.
Els continguts a acreditar es divideixen en tres mòduls: un mòdul per aprendre català i castellà amb un mínim de 90 hores de formació en cadascuna de les dues llengües oficials, un mòdul sobre coneixements laborals amb una durada mínima de 15 hores i un tercer mòdul sobre coneixement de la societat catalana amb un mínim de 15 hores.
El servei de primera acollida està cofinançat al 50 per cent pel Fons Social Europeu de la Unió Europea.
A les persones estrangeres immigrades, les sol·licitants d'asil o de protecció subsidiària, les refugiades, les apàtrides i les retornades.
Els ajuntaments que ho considerin oportú poden ampliar el servei a qualsevol altra persona empadronada al municipi.
Demostrar l'aprofitament d'aquest servei dóna accés al certificat de primera acollida, un document amb eficàcia jurídica i valor probatori que és d'utilitat en els processos d'estrangeria (arrelament social, modificació i/o renovació d'autoritzacions de residència) o d'adquisició de la nacionalitat, entre d'altres.
Fer ús d'aquest servei us donarà unes eines inicials que facilitaran la vostra incorporació a la societat catalana.
El mateix certificat pot ser d'utilitat a l'hora de buscar feina o de fer valer la vostra formació i experiència.
Adreceu-vos a les oficines gestores del padró municipal del vostre ajuntament o bé a les oficines d'atenció ciutadana i altres serveis d'informació similars que siguin de titularitat dels ens locals o a les Oficines del Departament on obtindreu la informació necessària.
A través de les oficines gestores del padró municipal o bé a les oficines d'atenció ciutadana del vostre ajuntament us poden facilitar com podeu posar-vos en contacte amb el Servei d'Acollida municipal.
El professional de referència del Servei d'Acollida us tramitarà la sol·licitud d'accés al servei.
El servei s'inicia amb una entrevista i l'acompanyament a l'usuari, que inclou una sessió de benvinguda al municipi, i la formació en els tres mòduls esmentats.
El sistema que desplega el servei de primera acollida i l'obtenció del certificat de primera acollida preveu la convalidació de coneixements i la formació que els usuaris hagin pogut obtenir amb anterioritat.
El professional del Servei d'Acollida us informarà de com fer el reconeixement dels coneixements i quina formació s'admet en cada cas.
El Reconeixement de qualificacions condueix a l'autorització de l'exercici d'una professió a l'estat d'acollida.
Els efectes d'aquest reconeixement son exclusivament professionals.
S'aplica als titulats universitaris amb titulacions expedides en:
Els òrgans competents són diferents per a cada professió.
El Ministeri d' Universitats, a través de la Subdirecció General de Títols, és l'òrgan coordinador a l'Estat espanyol de l'aplicació de la Directiva 2005/36/CE sobre reconeixement de qualificacions professionals.
Documents necessaris per sol·licitar l'Homologació.
Podeu obtenir més informació i els formularis de sol·licitud oficials a través del web del Ministerio de Universidades.
L'equivalència, amb indicació de la branca de coneixement dels estudis, exclourà els efectes professionals que atorga l'Homologació.
L'autoritat competent a l'Estat espanyol per fer l'Equivalència d'un títol és el Ministerio de Universidades.
El SARU informa i assessora en el tràmits d'Acreditació i Legalització de titulacions universitàries obtingudes o homologades a Espanya que hagin de tenir efectes a l'estranger.
La convalidació és el reconeixement oficial, a efectes acadèmics, de la validesa d'estudis superiors realitzats en institucions d'educació superior estrangeres, hagin finalitzat o no amb l'obtenció d'un títol, respecte d'estudis universitaris espanyols
parcials, que permetin prosseguir aquests estudis en una universitat espanyola.
El primer que has de fer és consultar l'annex I del Reial decret 967/2014 per saber si els teus estudis donen accés a una professió regulada a l'Estat espanyol.
Accés al tràmit Homologació i convalidació de títols estrangers no universitaris
Efectivament, en els registres oficials no constarà el teu nivell acadèmic fins que no obtinguis l'equiparació acadèmica dels teus estudis a la societat d'acollida.
Si la inscripció al màster té com a requeriment l'equivalència dels teus estudis, l'hauràs d'obtenir abans.
Dependrà de si en tens prou amb l'habilitació professional o necessites també un reconeixement acadèmic.
El reconeixement t'habilita per exercir la professió, però no t'atorga el nivell acadèmic de grau o màster a Catalunya.
Pots demanar l'equivalència de grau o màster, però no directament de màster si prèviament no has sol·licitat el grau.
Dependrà del país on hagis cursat els teus estudis:
En els cas dels països signants del Conveni de la Haia, heu de consultar quin és l'organisme competent al vostre país per a posar la postil·la.
Si hem fet la formació a un país que no és signant del Conveni de la Haia, hem de presentar els documents originals, successivament al Ministeri d'Universitats i al Ministeri d'Afers estrangers del país on es van expedir, i a l'ambaixada o consolat de l'Estat espanyol del país on es van expedir.
Al Ministeri d'Afers Exteriors, Unió Europea i Cooperació
Has de demanar l'acreditació del teu grau o màster universitaris a l'Estat espanyol per confirmar-ne la validesa i poder demanar el reconeixement en un altre país de la Unió.
Pots venir al SARU, amb cita prèvia, i revisarem els documents que vas entregar.
Si ara vius aquí, pots adreçar-te a l'Alta Inspecció d'Educació amb el teu DNI, NIE o passaport i informar, per escrit, del canvi de domicili per rebre la correspondència a la delegació més propera.
També pots demanar l'estat en què es troba el teu expedient.
Sí, a través de l'Ambaixada pots sol·licitar l'homologació dels teus estudis directament al Ministeri d'Universitats.
L'homologació condicionada a cursar assignatures o proves és una resolució en ferm.
S'han de fer obligatòriament dins del termini que marca el Ministeri.
Si aquesta homologació ha prescrit, l'única via possible és sol·licitar a la Universitat una continuació d'estudis per acabar obtenint el grau universitari a Catalunya.
Un dels mandats que s'estableix a la Llei 10/2010, del 7 de maig, d'acollida de les persones migrades i retornades a Catalunya, és l'elaboració d'un Informe sobre la integració de les persones immigrades a Catalunya.
El primer Informe sobre la integració de les persones immigrades a Catalunya es va presentar l'any 2013, complint així l'article 20.p de la llei citada.
En aquesta secció trobareu informació estadística recent, amb xifres oficials del padró de població a 1 de gener de 2019.
Es tracta d'una sèrie de fitxes que recullen l'evolució històrica dels darrers anys, distribuïdes en dos documents: un amb les 40 principals nacionalitats presents a Catalunya i l'altre amb el perfil demogràfic de les 41 comarques catalanaes i l'Aran
Inclou els perfils demogràfics de les 40 nacionalitats estrangeres més nombroses a Catalunya, ordenades de major a menor.
En cada cas s'inclou la distribució per edat i sexe, la llista de municipis amb més presència, la distribució de la població de cada nacionalitat segons el país de naixement, dades sobre la població escolar, afiliacions a la Seguretat Social (amb algunes excepcions), els components del creixement de la població i l'evolució, diferenciant entre persones empadronades i persones amb autorització de residència en vigor.
Inclou el perfil demogràfic de la població estrangera empadronada al conjunt de Catalunya i a cadascuna de les 41 comarques catalanes i a l'Aran.
En cada cas, s'inclou a distribució per edat i sexe, la llistat de les nacionalitats més nombroses, així com els alumnes estrangers matriculats, la distribució de la població segons el lloc de naixement, els components del creixement de la població i l'evolució.
Activitat de la Secretaria d'Igualtat, Migracions i Ciutadania en matèria d'estrangeria, que inclou dades dels informes d'estrangeria, del servei d'atenció especialitzada 012 immigració, del Servei d'Acompanyament al Reconeixement Universitari (SARU), del Servei de Primera Acollida i del suport a l'acollida de les persones refugiades a Catalunya.
Informació bàsica de protecció de dades del tractament "Entitats de l'àmbit migratori"
Responsable del tractament: Secretaria d'Igualtat, Migracions i Ciutadania del Departament de Treball, Afers Socials i Famílies.
Finalitat: La finalitat és la gestió i el seguiment dels contactes i la tramesa d'informació.
Destinataris: Les dades es cediran a altres administracions amb el consentiment previ de l'interessat.
Per exercir aquests drets, heu d'adreçar un escrit a la Secretaria d'Igualtat, Migracions i Ciutadania per correu postal (Calàbria, 147 08015 Barcelona) o correu electrònic (adreçat a [EMAIL] i signat electrònicament amb DNI electrònic o certificat digital reconegut).
Informació addicional al web: http://treballiaferssocials.gencat.cat/protecciodades
La implementació de les polítiques d'immigració requereix òrgans i instruments de gestió i de planificació dins de la pròpia Administració de la Generalitat i també amb les altres administracions públiques.
La Secretaria d'Igualtat, Migracions i Ciutadania (SIMC) és l'òrgan de la Generalitat de Catalunya que té com a funció principal impulsar les actuacions coordinades en tots els àmbits d'intervenció de l'Administració de la Generalitat en matèria d'immigració i és qui estructura l'organització institucional dels òrgans i dels instruments més adients per a l'execució de les polítiques.
Els òrgans de coordinació administrativa adscrits a la SIMC són: la Comissió Interdepartamental d'Immigració, la Comissió Mixta Paritària Generalitat-Ens locals i el Comitè per a l'Acollida de les Persones Refugiades que es descriu dins òrgans de participació de l'àmbit dels Afers Socials.
A banda, i segons les competències atorgades al Govern a l'article 138 de l'Estatut d'autonomia de Catalunya i els instruments de col·laboració mútua previstos per la Llei d'estrangeria, la SIMC col·labora amb l'Administració General de l'Estat en la gestió de les seves competències d'estrangeria, dret d'asil, apàtrida i retorn a través d'una Subcomissió en matèria d'Immigració i Treball d'Estrangers de la Comissió bilateral Estat-Generalitat.
La Comissió Interdepartamental d'Immigració va ser creada pel Decret 125/2001, de 15 de maig, i coordina l'acció sectorial dels departaments de la Generalitat.
Així mateix, col·labora en el disseny i la gestió de les respectives polítiques públiques, en la mesura que es relacionen amb la població immigrada i retornada.
La Comissió Interdepartamental d'Immigració té les obligacions de:
La Comissió Interdepartamental d'Immigració podrà funcionar en ple o en comissió permanent.
A més a més, la Comissió estableix eines, com els plans i programes sectorials.
El principal instrument és el Pla de ciutadania i migracions quadriennal, en el marc del Pacte Nacional per a la Immigració signat el desembre de 2008.
La Llei 10/2010, del 7 de maig, d'acollida de les persones immigrades i de les retornades a Catalunya crea aquesta Comissió Mixta Paritària per facilitar el marc de cooperació i coordinació entre l'Administració autonòmica i la municipal.
Es regula pel Decret 264/2016, de 21 de juny, de la Comissió Mixta Paritària Generalitat - Ens Locals en matèria d'immigració estrangera, apatrídia, protecció internacional i retorn.
Les seves funcions són la coordinació i col·laboració entre administracions mitjançant les funcions d'assessorament i proposta en relació amb les competències i les funcions de la Generalitat i els ens locals en els àmbits de la immigració, l'acollida i la integració que estableixen la Llei 10/2010, del 7 de maig, la legislació de règim local i la legislació sectorial que incideix en aquestes matèries, la legislació estatal d'estrangeria i la referida a l'adquisició de nacionalitat.
El Pacte nacional per a la immigració és un acord signat el 19 de desembre del 2008 pel Govern i diversos agents econòmics i socials amb l'objectiu de respondre les demandes que planteja la societat catalana respecte a la transformació demogràfica viscuda pel fet migratori i les seves conseqüències.
A partir d'una anàlisi consensuada del fenomen migratori i de les necessitats plantejades pel conjunt de la societat, el PNI defineix el model públic d'accions per a la integració de la població immigrada que han de garantir la convivència, la cohesió social i la igualtat d'oportunitats.
Els eixos de treball del Pacte per assolir aquests tres grans objectius són:
El PNI és fruit del treball de més de 1.700 persones que van participar en algun dels processos de redacció del document entre la fase de diagnosi, la fase consultiva, la fase de participació i la darrera fase negociadora.
Per qualsevol consulta o per sol·licitar exemplars gratuïts del Pacte Nacional per a la Immigració podeu adreçar-vos a: [EMAIL]
Data d'actualització: 03/03/2016
L'objectiu d'aquest Pla és impulsar de manera estratègica i coordinada l'acció del Govern de la Generalitat envers el fet emigratori de les persones que gaudeixen de la condició política de catalanes i catalans, així com de les persones estrangeres que hagin realitzat períodes de residència a Catalunya d'una durada considerable.
El Pla, que té una vigència de quatre anys, recull cinc eixos de treball, ordenats en deu programes d'acció, que inclouen quaranta-dues actuacions en torn a la mobilitat internacional.
DOGC núm. 6944, de vint-i-set d'agost de 2015
El Pla de Ciutadania i de les Migracions 2017-2020 és l'instrument de planificació del Govern de Catalunya en l'àmbit de les polítiques de ciutadania i de les polítiques d'acollida i integració.
Aquest pla s'articula al voltant dels conceptes de la interacció, la inclusió, la diversitat i la pertinença i s'organitza en 4 grans eixos, corresponents a la interacció en una societat diversa i cohesionada, la inclusió social per a tothom amb independència de l'origen, l'acollida i integració de persones refugiades i la gestió integral de les polítiques.
En total, el Pla de Ciutadania i de les Migracions 2017-2020 presenta 433 actuacions, agrupades en 44 programes, que abasten tots els Departaments de la Generalitat.
El Govern va aprovar el passat 28 gener de 2014 el Pla de Protecció Internacional a Catalunya (PPIC).
Per primera vegada, la Generalitat compta amb un document estratègic, amb objectius i actuacions, en l'àmbit del dret d'asil, el refugi i la protecció subsidiària de les persones perseguides per motius de raça, religió, nacionalitat, opinions polítiques, pertinença a determinat grup social, gènere o orientació sexual.
El PPIC s'inspira en un document previ, el Document de bases del Pla de Protecció Internacional a Catalunya, que va ser aprovat el dia 7 de maig de 2013 per la Taula de Ciutadania i Immigració.
El Document de bases va ser elaborat per un grup de treball on van participar, a més de la Generalitat, l'Ajuntament de Barcelona, Accem, Creu Roja, ACSAR, CCAR, Associació Catalana per a la Integració d'Homosexuals, Bisexuals i Transsexuals Immigrants, EXIL, Institut de Drets Humans de Catalunya, PEN Català, Iniciatives Solidàries i SICAR cat.
És un equipament cívic esportiu que té com a finalitat la prestació de serveis per l'activitat esportiva com a eina de dinamització sociocultural, prioritzant la sensibilització pels valors cívic, comunitaris i de voluntariat per tal de promoure la millora de la comunitat mitjançant l'activitat física i esportiva.
Podran gaudir de les seves instal·lacions les entitats esportives i les entitats sense ànim de lucre legalment constituïdes que estiguin acreditades com entitats de caire cívic i social i satisfer el preu públic corresponent.
Les entitats que acreditin el reconeixement com entitat de caràcter social gaudiran d'un descompte del 50% respecte el preu públic estipulat.
De la Direcció General d'Acció Cívica i Comunitària.